અકરમે આ ઘટના વિશે જણાવ્યું કે, એક અજાણ્યા વ્યકિતની સાથે તેમની કારનો અકસ્માત થયો હતો. વસીમે નેશનલ સ્ટેડિયમમાં મીડિયાને આ ઘટનાને ડરાવનારી જણાવી હતી. તેમણે કહ્યું કે, જયારે હું સ્ટેડિયમની તરફ આવી રહ્યો હતો ત્યારે આ અકસ્માત થયો હતો. તે સમયે ઘણી ભીડ પણ હતી. તે સમયે હું વચ્ચેની લેન માંથી પસાર થઈ રહ્યો હતો અને પાછળથી એક કારે મારી કારને ટક્કર મારી હતી. અકરમે કહ્યું કે, મેં ડ્રાઈવરને કાર સાઈટ પર કરવાનું કહ્યું હતું પરંતુ તે બચીને ભાગવાનો પ્રયત્ન કરવા લાગ્યો. મે તે કારનો પીછો કર્યો હતો અને તેનો રસ્તો રોકી લીધો હતો.